Danske ilandsproblemer udstilles på sarkastisk vis på det sociale medie Imgur

Et opslag hvor en bruger filosoferer over danske ilandsproblemer er indtil videre blevet set af over en halv million mennesker på billeddelingstjenesten Imgur.

Under overskriften, 'Problemer man kun har i Danmark', filosoferer en lidende kvinde over de mange problemer danskerne har at tumle med i dagligdagen.

Se også: Danskerne får flere penge til forbrug

Ifølge brugeren AnakinSky Toad kæmper en typisk dansker med følgende problematikker:

- Pengene som regeringen betaler mig for at gå på universitetet, dækker knapt nok alle mine leveomkostninger.

- Det kan godt være at hospitalerne er gratis. Til gengæld er den mad man får serveret der yderst middelmådig.

- Jeg er lige fyldt 16 år, men jeg må kun drikke sprut med en alkoholprocent på under 16,5, indtil jeg er 18 år gammel.

- Der er ikke noget sæde i bussen, hvor jeg ikke er nødt til at sidde ved siden af en anden. Derfor er jeg tvunget til at stå op hele vejen.

- Nogen kommer på uventet besøg. Det er meget ubehageligt.

- Forsøg at begrænse din indkomst, så du ikke skal betale så meget i skat.

I debatten under billederne deler brugerne flittigt deres holdning til Danmark. De skriver blandt andet følgende:

- Jeg prøvede engang, at tale med en pige i bussen i Danmark. Hun blev forfærdet og stod af ved næste stoppested (kerisek).

- Jeg var udvekslingsstudent i Danmark og kan ikke huske, at jeg nogensinde fik uventet besøg (rehesretn).

- Mental note - husk at du skal flytte til Danmark (twignabiscuit).

- Jeg siger bare lige ud hvad de fleste amerikanere tænker - FUCK JER! (brownsugarbk)

- Jeg ønsker inderligt at bo i jeres land (linkskywalker14).

- +1 på grund af 'Borgen'. Er der andre danske tv-serier i kan anbefale? (gatopanzon).

- Betaling for at gå på universitetet? Fuck det. Jeg flytter omgående til Danmark. (codejack).

- Det er nu stadig bedre end de problemer vi slås med her i USA (SometimesWeHavetoLaugh).

Også danskere, nordmænd, finner og svenskere blander sig flittigt i debatten. Se opslaget og deltag i debatten på Imgur - KLIK HER.